ওয়েব ডেস্ক : প্রচণ্ড গরমের হাত থেকে নিস্তার পাওয়ার সম্ভাবনা। আজ বিকেলেই বর্জ্র-বিদ্যুত সহ  বৃষ্টির সম্ভাবনা কলকাতায়। আশার আলো দেখাচ্ছে আলিপুর আবহাওয়া দফতর। বঙ্গোপসাগরে তৈরি হওয়া ঘূর্নিঝড় মারুথার ডেস্টিনেশন এখন মায়ানমার। ফলে ঝড়ের তাণ্ডব থেকে রক্ষা পাচ্ছে আন্দামান নিকোবর। ঝড় না হলেও ভারী বৃষ্টিপাত শুরু হয়েছে সেখানে। ঘূর্ণিঝড়ের জন্য  পশ্চিমবঙ্গে উপকুল অঞ্চলে মত্স্যজীবীদের জন্য সতর্কতা জারি হয়েছে। উপকূলে  ৪০-৫০ কিলোমিটার বেগে বইতে পারে ঝোড়ো হাওয়া। তবে ঝড়ের হাত ধরেই স্বস্তি পেতে পারে কলকাতাসহ দক্ষিণবঙ্গ।  জোরালো হয়ে উঠছে দক্ষিণা বাতাস। হতে পারে বৃষ্টিও।